**Матэматыка**

**2 клас**

**план-канспект урока**

**“Перыметр прамавугольніка”**

**Мэта:** фарміраванне ў вучняў паняцця аб перыметры і яго абазначэннем на пісьме.

**Задачы:** садзейнічаць увядзенню абазначэння перыметра літарай і вылічэнне перыметра прамавугольніка дзеяннем складання;

- спрыяць замацаванню ведаў уласцівасцей старон прамавугольніка;

- развіваць лагічнае мысленне вучняў;

- спрыяць выхаванню навыку самастойнай работы.

**Да канца ўрока вучні павінны ведаць:** што такое перыметр, яго абазначэнне на пісьме.

**Да канца ўрока вучні павінны ўмець:** знаходзіць перыметр, рабіць запіс у сшытку.

**Абсталяванне:** падручнік “Матэматыка”, 2 клас; магічны квадрат; карткі-заданні; геаметрычныя фігуры.

**Ход урока:**

**1. Арганізацыйны этап**

- Добры дзень! Перш чым пачаць наша падарожжа ў краіну матэматычных ведаў разгадаем магічны квадрат. Для выканання задання вам даецца 1 мінута. *(Кожны з вучняў атрымлівае картку-заданне і выконвае заданне самастойна, 1 мінута)*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **3** |  |  | |  | **6** |  | |  |  | **9** | | |  |  |  | | --- | --- | --- | |  |  | **3** | |  | **6** |  | | **9** |  |  | | |  |  |  | | --- | --- | --- | |  | **3** |  | |  | **6** |  | |  | **9** |  | | |  |  |  | | --- | --- | --- | |  |  |  | | **3** | **6** | **9** | |  |  |  | |

- А зараз памяняйцеся карткамі з суседам для ўзаемнай праверкі.

- Малайцы! Справіліся на выдатна!

**2. Вусны лік**

|  |  |  |
| --- | --- | --- |
| 46 + 13 =  50 – 30 =  100 – 1 =  84 + 6 =  95 – 30 = | 1 дм 7 см = … см  1г = … мін  3 дм = … см  7 м 3 дм = … дм  100 см = … м | **Задача:** Мне 30 год, гэта на 22 гады болей, чым Карыне. Колькі год Карыне?  **Задача:** Марыі 7 год, а мне на 23 гады больш? Колькі мне год?  **Задача:** Вользе 7 год, а мне 30 год. На колькі год, Вольга малодшая за мяне?  **Задача:** Мне 30 год, а Ігару 8 год. На колькі год, я старэйшая за Ігара? |

- Малайцы! Працягваем далей!

**3. Актуалізацыя ВУНаў**

- З дадзеных фігур, якія змешчаны на дошцы, знайдзіце трохвугольнік. Што мы аб ім ведаем? Колькі ў яго старон? Якія яны паміж сабой? Колькі ў яго вуглоў? Якія яны? *(Адказы вучняў)*

- Складзіце, калі ласка, яго. Якую фігуру мы атрымалі? *(Адказы вучняў)*

- Які вынік можна зрабіць? *(Колькі б разоў трохвугольнік не складалі, усё роўна атрымаецца трохвугольнік) (Адказы вучняў)*

- Знайдзіце квадрат. Што мы аб ім ведаем? Колькі ў яго старон? Якія яны паміж сабой? Колькі ў яго вуглоў? Якія яны? *(Адказы вучняў)*

- Складзіце, калі ласка, яго. Якую фігуру мы атрымалі? *(Адказы вучняў)*

- Які вынік можна зрабіць? *(Калі скласці квадрат напалову, то атрымаецца прамавугольнік. Такім чынам, кожны квадрат – гэта прамавугольнік.) (Адказы вучняў)*

- Знайдзіце прамавугольнік. Што мы аб ім ведаем? Колькі ў яго старон? Якія яны паміж сабой? Колькі ў яго вуглоў? Якія яны? *(Адказы вучняў)*

- Што агульнага ў квадрата і прамавугольніка? *(Адказы вучняў)*

- Складзіце, калі ласка, яго. Якую фігуру мы атрымалі? *(Адказы вучняў)*

- Які вынік можна зрабіць? *(Колькі б разоў прамавугольнік не складалі, усё роўна атрымаецца прамавугольнік. Такім чынам, прамавугольнік не з’яўляецца квадратам.) (Адказы вучняў)*

|  |  |  |  |
| --- | --- | --- | --- |
|  |  |  |  |
|  |  |  |  |

- Выдатна! Працягваем далей!

**4. Паведамленне тэмы ўрока і мэты**

- Сёння на ўроку мы будзем вучыцца знаходзіць перыметр прамавугольніка, пазнаёмімся з літарай якой ён абазначаецца на пісьме, будзем развіваць наша лагічнае мысленне і выхоўваць навык самастойнай работы.

**5. Новы матэрыял**

- Давайце ўспомнім, што такое перыметр многавугольніка. *(Адказы вучняў)*

- Як мы знаходзім перыметр многавугольніка? *(Адказы вучняў)*

- Перыметр прамавугольніка, таксама знаходзіцца як і перыметр многавугольніка, сумай даўжынь усіх яго старон. Напрыклад: Даўжыня прамавугольніка – 5 см, шырыня – 3 см. Чаму будзе роўны перыметр гэтага прамавугольніка? *(Адказы вучняў)*

- Малайцы! Гэта мы вусна адказалі чаму ён рощны. А зараз давайце паспрабуем запісаць яго на дошцы.

- Для гэтага, нам патрэбна яго абазначыць і абазначаецца ён вялікай лацінскай літарай Р (як наша Р). Потым ставіцца знак = і далей запісваем усе стораны прамавугольніка (4 стараны). Напрыклад: **Р = 5 + 5 + 3 + 3 = 16 (см).**

**6. Прымяненне ВУНаў на практыцы**

- Давайце паспрабуем прымяніць нашы веды на практыцы.

- Адкрыйце свае падручнікі на старонцы 50 і прачытайце заданне пад № 1. *(пісьмова)* *(Чытаюць)*

- Што нам патрэбна выканаць? Чаму роўна даўжыня прамавугольніка? Чаму роўна шырыня прамавугольніка? *(Адказы вучняў)*

*Даўжыня – 10 см*

*Шырыня – 2 см*

*Р - ? см*

- Малайцы!

**7. Хвілінка чыстапісання**

- Адкрыйце свае сшыткі, запішыце дату, класная работа. І прапішыце лікі, якія ў вас у сшытку запісаныя.

**8. Прымяненне ВУНаў на практыцы**

- Давайце запішам адказ у сшытак. *(Р = 10 + 10 + 2 + 2 = 24 (см).)*

- Працягваем далей!

№ 2, с. 50 – вылічы (пісьмова) *(да дошкі выходзяць 3 вучня: 1 прыклад – 1 вучанік, 2 – 2, 3 – 3. Усе слупкі. 4 вучань робіць праверку)*

**9. Фізкультхвілінка (гімнастыка для вачэй)**

**10. Прымяненне ВУНаў на практыцы**

№ 4, с. 51 – задача *(вусна) (чытаюць)*

- Якая вышыня сасны? *(Адказы вучняў)*

- Якая вышыня елкі? *(Адказы вучняў)*

- Ніжэй, гэта больш ці менш? *(Адказы вучняў)*

- Так якая вышыня елкі? *(Адказы вучняў)*

*(13 – 4 = 9 (см) – вышыня елкі)*

№ 5, с. 51 – задача *(пісьмова) (чытаюць)*

- Аб чым гаворыцца ў задачы? *(Адказы вучняў)*

- Колькі паліц з кнігамі? *(Адказы вучняў)*

- Колькі кніг на першай паліцы? *(Адказы вучняў)*

- Колькі кніг на другой паліцы? *(Адказы вучняў)*

- З якой паліцы знялі кнігі? *(Адказы вучняў)*

- Колькі кніг знялі? *(Адказы вучняў)*

- Якое пытанне задачы? *(Адказы вучняў)*

- Давайце зробім кароткі запіс на дошцы.

*20*

*І*

*17*

*ІІ*

- Ці можам мы знайсці колькі кніг стала на І паліцы, калі з яе знялі 8 кніг? *(Адказы вучняў)*

- Запішыце першае дзеянне ў сшытку.

*1) 20 – 8 = 12 (к.) – стала*

- Колькі зараз кніг на І паліцы? *(Адказы вучняў)*

- Ці можам мы зараз адказаць на пытанне задачы? *(Адказы вучняў)*

- Запішыце другое дзеянне ў сшытку.

*2) 17 – 12 = 5 (к.) – больш*

*Адказ: на 5 больш кніг цяпер на другой паліцы, чым на першай.*

- Працягваем далей наша падарожжа!

**11. Самастойная работа**

- Зараз я прапаную вам папрацаваць самастойна.

№ 6, с. 51 – запішы лікі *(пісьмова) (самастойна)*

- Усім зразумела заданне? *(Адказы вучняў)*

**12. Д/з**

- Адкрыйце свае дзеннікі і запішыце д/з.

*С. 51, № 7*

- Што трэба зрабіць? *(Адказы вучняў)*

**13. Замацаванне ВУНаў (вынік)**

- Што такое перыметр прамавугольніка? *(Адказы вучняў)*

- Якой літарай абазначаецца перыметр на пісьме? *(Адказы вучняў)*

- Ці ўсім зразумела як знаходзіцца перыметр і як ён абазначаецца на пісьме? *(Адказы вучняў)*

**14. Дадатковае заданне**

- Карткі-заданні (№ 8, с. 51; № 3, с. 50)

**15. Рэфлексія**

- Працягніце фразу “Сёння на ўроку я/мне … (навучыўся, запомніў, здзівіўся, спадабалася, было цікава і г.д.)”.

|  |  |  |
| --- | --- | --- |
| **3** |  |  |
|  | **6** |  |
|  |  | **9** |

|  |  |  |
| --- | --- | --- |
|  |  | **3** |
|  | **6** |  |
| **9** |  |  |

|  |  |  |
| --- | --- | --- |
|  | **3** |  |
|  | **6** |  |
|  | **9** |  |

|  |  |  |
| --- | --- | --- |
|  |  |  |
| **3** | **6** | **9** |
|  |  |  |

|  |  |
| --- | --- |
| 78–(25+3)=  67+20=  79–6=  73+12= | 99–(39–6)=  87–2=  74+18=  79–60= |